**Dôležitý oznam pre rodičov!**

Od 01. júla 2022 v zmysle §52 zz ods.3 písm. a) a b) zákona o dani z príjmov suma daňového bonusu, o ktorú sa znižuje daň, je:

1. **40,00 € mesačne, ak vyživované dieťa dovŕšilo 15** **rokov veku**, alebo
2. **70,00 € mesačne, ak vyživované dieťa nedovŕšilo 15 rokov veku**, a to poslednýkrát za kalendárny mesiac, v ktorom dieťa dovŕši 15 rokov veku, to neplatí, ak sa na vyživované dieťa poskytuje dotácia na stravu podľa § 4 ods. 3 písm. c) zákona o dotáciách.

V nadväznosti na uvedené od 01. júla 2022, v prípade **detí bez bonusu,** je možné dotáciu na stravu poskytnúť **len tým deťom v poslednom ročníku MŠ alebo v ZŠ, ak si zákonný zástupca dieťaťa**, resp.osoba ,v ktorej starostlivosti dieťa je (ďalej aj „rodič dieťaťa“) **na toto dieťa neuplatnil daňový bonus na dieťa, ktoré nedovŕšilo 15 rokov veku**. Pri poskytovaní dotácií na stravu sú teda dve vekové kategórie detí:

* **deti v poslednom ročníku MŠ alebo v ZŠ do 15 rokov veku**, ak si rodič na dieťa neuplatnil v zmysle zákona o dani z príjmov nárok na daňový bonus (napr. osoby bez zdaniteľných príjmov, poberatelia dôchodkov), ktoré majú nárok na dotáciu na stravu;

 V prípade, ak máte ako rodičia tejto vekovej kategórie detí nárok na uplatnenie si daňového bonusu (v sume 70 eur mesačne), tento bonus je pre Vás výhodnejší ako dotácia na stravu *(ak by sa dieťa zúčastnilo vyučovania 20 dní v mesiaci, dotácia na stravu by bola približne vo výške 26 eur mesačne)*. **Súbeh poberania tohto daňového bonusu a dotácie na stravu** podľa [§ 4 ods. 3 písm. c)](file:///C%3A%5CUsers%5CJedalen%5CDesktop%5CDot%C3%A1cia%20od%2001.%2007.%202022%5CDot%C3%A1cie%20od%2001.%2007.%202022.docx#paragraf-4.odsek-3.pismeno-c) zákona o dotáciách **nie je možný**.

* **deti nad 15 rokov v ZŠ** (napr. z dôvodu opakovania ročníka, odkladu povinnej školskej dochádzky), **ktoré majú nárok na dotáciu na stravu aj v prípade**, **ak si rodič na toto dieťa uplatnil nárok na daňový bonus** (v sume 40 eur mesačne).

 Príklad:

 *Ak dieťa* *napr. dovŕši 15 rokov veku dňa 19. októbra 2022, nárok na daňový bonus v sume 70 eur má rodič dieťaťa poslednýkrát za mesiac, v ktorom dieťa dovŕši 15 rokov veku, t.j. za mesiac október 2022. Od mesiaca november 2022 rodič tohto dieťaťa môže poberať daňový bonus v sume 40 eur a zároveň dieťa má nárok na dotáciu na stravu, ak rodič dieťaťa nahlási túto skutočnosť zriaďovateľovi (obec Jarok) a zriadovateľ najneskôr do konca mesiaca november 2022 o tejto zmene informuje úrad práce, sociálnych vecí a rodiny (ďalej len „úrad“).*

 **Nakoľko v prípade detí, ktoré dovŕšili 15 rokov veku, je možný súbeh poberania daňového bonusu a dotácie na stravu, povinnosť predloženia čestného vyhlásenia sa nevzťahuje na rodičov týchto detí.** Ak rodič dieťaťa, ktoré dovŕšilo 15 rokov veku, bude mať záujem o poskytnutie dotácie na stravu z titulu neuplatnenia si daňového bonusu, zriaďovateľ (obec Jarok) overí dovŕšenie 15 roku veku dieťaťa podľa dátumu narodenia dieťaťa a dieťa ako oprávnené oznámi úradu **(treba sa nahlásiť na obecnom úrade - p. Ďurfinová, počas stránkových dní, alebo po tel. dohovore do 05. augusta 2022**).

K poskytnutiu dotácií na stravu je nevyhnutné predložiť:

* potvrdenie, že ide o dieťa v HN,
* potvrdenie, že ide o dieťa v ŽM,
* nové čestné vyhlásenie o neuplatnení si nároku na daňový bonus.

**(potvrdenia a čestné vyhlásenie je treba predložiť na obecnom úrade - p. Ďurfinová, počas stránkových dní, alebo po tel. dohovore do 05. augusta 2022**).

 Zároveň dávame do pozornosti, že v prípade detí, ktoré sú oprávnené na poskytnutie dotácie na stravu z titulu, že **ide o dieťa v ŽM** u**vádzame, že ak rodič nestihne predložiť potvrdenie, že ide o dieťa v ŽM v stanovenom termíne, avšak informuje zriaďovateľa (obec Jarok), že príjem domácnosti je najviac vo výške životného minima, je možné dieťa zaradiť do zoznamu oprávnených detí len na základe informácie od rodiča.** Úrad posúdi príjem domácnosti (ak bude *Formulár na posúdenie príjmu* rodičom na úrad predložený) a ak pôjde o dieťa v ŽM a dieťa v ŽM bude uvedené zriaďovateľom (obec Jarok) na aktualizovanom zozname detí, dotáciu na stravu úrad (ÚPSVaR v Nitre) **do 25. augusta 2022** na toto dieťa vyplatí.

 ***Formulár na posúdenie príjmu*** vrátane podkladov ku konaniu v tejto veci (napr. doklad o príjme) j**e potrebné predložiť na úrad (ÚPSVaR v Nitre) najneskôr do 15. augusta 2022,** aby ich úrad stihol spracovať **a oprávnené dieťa zahrnúť do vyplateného preddavku dotácie na stravu na obdobie od 01. septembra 2022 do 31.decembra 2022.**